Pasiūlymas Tarybos sprendimas dėl Europos bendrijos prisijungimo taikant Jungtinių Tautų Europos ekonomikos komisijos taisyklę Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, nuostatų /* KOM/2008/0675 galutinis - AVC 2008/0205 */





[pic] | EUROPOS BENDRIJŲ KOMISIJA | Briuselis, 29.10.2008 KOM(2008) 675 galutinis 2008/0205 (AVC) Pasiūlymas TARYBOS SPRENDIMAS dėl Europos bendrijos prisijungimo taikant Jungtinių Tautų Europos ekonomikos komisijos taisyklę Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, nuostatų (pateikta Komisijos) 2008/0205 (AVC) Pasiūlymas TARYBOS SPRENDIMAS dėl Europos bendrijos prisijungimo taikant Jungtinių Tautų Europos ekonomikos komisijos taisyklę Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, nuostatų EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1997 m. lapkričio 27 d. Tarybos sprendimą 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas)[1], ypač į 3 straipsnio 3 dalį ir 4 straipsnio 2 dalį, atsižvelgdama į Komisijos pasiūlymą[2], atsižvelgdama į Europos Parlamento pritarimą[3], kadangi: (1) Jungtinių Tautų Europos ekonomikos komisijos taisyklės Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, nuostatų standartizuotaisiais reikalavimais siekiama pašalinti technines kliūtis susitariančiųjų šalių prekybai variklinėmis transporto priemonėmis bei užtikrinti aukšto lygio saugą ir apsaugą naudojant šias transporto priemones. (2) Susitariančiosioms šalims buvo pranešta apie Taisyklę Nr. 61 ir ji įsigaliojo visų susitariančiųjų šalių, kurios iki prie pataisyto 1958 m. susitarimo pridedamoje taisyklėje nurodytos datos (datų) oficialiai nepareiškė nesutikimo, atžvilgiu. (3) Šis reglamentas turėtų būti įtrauktas į variklinėms transporto priemonėms taikomą patvirtinimo sistemą ir papildyti Bendrijoje galiojančius teisės aktus, NUSPRENDĖ: 1 straipsnis 1. Europos Bendrija prisijungia prie Jungtinių Tautų Europos ekonomikos komisijos taisyklės Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, nuostatų[4]. 2. Taisyklės tekstas pridedamas prie šio sprendimo[5]. 2 straipsnis Vadovaujantis [Direktyvos 70/156/EEB 9 straipsnio 1 dalies] / [Direktyvos 2007/46/EB 35 straipsnio] nuostatomis, pripažįstama, kad Jungtinių Tautų Europos ekonomikos komisijos taisyklės Nr. 61 ir Europos Parlamento ir Tarybos direktyvos 92/114/EB reikalavimai yra lygiaverčiai. Priimta Briuselyje Tarybos vardu (…) Pirmininkas [1] OL C , , p. . [2] OL C , , p. . [3] OL C , , p. . [4] Žr. dokumentą E/ECE/324-E/ECE/TRANS/505-Rev.1/Add.93 – amends. 1 – 4. [5] Ši taisyklė bus paskelbta viename iš būsimų Oficialiojo leidinio numerių.